**Ministru kabineta rīkojuma “Grozījums Ministru kabineta 2014. gada 21. novembra rīkojumā Nr. 661 “Par Eiropas Savienības struktūrfondu un Kohēzijas fonda 2014.-2020. gada plānošanas perioda uzraudzības komitejas sastāvu”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Grozījums Ministru kabineta 2014. gada 21. novembra rīkojumā Nr. 661 “Par Eiropas Savienības struktūrfondu un Kohēzijas fonda 2014.-2020. gada plānošanas perioda uzraudzības komitejas sastāvu”” (turpmāk – rīkojuma projekts) izstrādāts, lai nodrošinātu Rīgas un Pierīgas pašvaldību apvienības “Rīgas metropole” pārstāvja iekļaušanu Eiropas Savienības struktūrfondu un Kohēzijas fonda 2014.-2020. gada plānošanas perioda uzraudzības komitejā (turpmāk – Uzraudzības komiteja) balsstiesīgā locekļa statusā.  Rīkojuma projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts pēc Finanšu ministrijas iniciatīvas, ņemot vērā Rīgas un Pierīgas pašvaldību apvienības “Rīgas metropole” 2021. gada 1. aprīļa ierosinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 9. panta pirmās daļas 6. punktu un 15. pantu Eiropas Savienības fondu vadība nodrošina Uzraudzības komiteja - Eiropas Savienības fondu vadībā iesaistīta institūcija, kuras pienākums ir pārraudzīt Eiropas Savienības fondu ieviešanas gaitu un veikt citus regulā Nr. 1303/2013[[1]](#footnote-1) noteiktos pienākumus.  Lai nodrošinātu Uzraudzības komitejai uzticēto uzdevumu izpildi, tās sastāvā iekļauti pārstāvji no vadošās iestādes, atbildīgajām iestādēm, sadarbības iestādēm, sertifikācijas iestādes, revīzijas iestādes, kā arī sociālie, nevalstiskā sektora un reģionālie partneri.  Rīgas pilsētas saimnieciskā un funkcionālā darbība ir cieši saistīta ar Rīgas metropoles areālu, kas Latvijas ilgtspējīgas attīstības stratēģijā līdz 2030. gadam ir noteikta kā viena no nacionālas nozīmes interešu telpām. 2021. gada 11. janvārī tika nodibināta Rīgas un Pierīgas pašvaldību apvienība “Rīgas metropole”, kurā šobrīd iesaistītas 16 pašvaldības, kas pārstāv 885 306 iedzīvotāju intereses jeb 46,8% no Latvijas iedzīvotāju skaita. Papildus, atbilstoši OECD secinājumiem, Rīgas metropoles areāls pilnībā vēl neizmanto savu ekonomisko potenciālu. Līdz ar to Rīgas pilsētas pašvaldībai kā valsts galvaspilsētas pārstāvim ar izšķirošu nozīmi Latvijas ekonomikas izaugsmes un konkurētspējas veicināšanā būtu nepieciešams nodrošināt tiešu klātbūtni Rīgas metropoles areāla interešu pārstāvniecībai Uzraudzības komitejā.  Ievērojot Rīgas un Rīgas metropoles areāla kā starptautiskā līmeņa nozīmes teritorijas potenciālu un reģionāla partnera nozīmīgumu, ir nepieciešams veikt grozījumu Uzraudzības komitejas rīkojumā, iekļaujot Rīgas un Pierīgas pašvaldību apvienību “Rīgas metropole” Uzraudzības komitejas sastāvā balsstiesīgā locekļa statusā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas un Pierīgas pašvaldību apvienība “Rīgas metropole” |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts pēc būtības nemaina Uzraudzības komitejas, kā arī tās locekļu tiesības un pienākumus un tādējādi neietekmē arī administratīvo slogu. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojumaprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |  |
| --- | --- |
| |  | | --- | | **V. Tiesību akta projekta atbilstība Latvijas Republikas starptautiskajām saistībām** | |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties rīkojuma projekta izstrādē, sniedzot atzinumu pirms tā izsludināšanas Valsts sekretāru sanāksmē. Rīkojuma projekts pirms izsludināšanas Valsts sekretāru sanāksmē 2021. gada 11.maijā tika publicēts Finanšu ministrijas tīmekļa vietnē https://www.fm.gov.lv/lv/es-publiskas-konsultacijas un Eiropas Savienības fondu tīmekļa vietnē https://www.esfondi.lv/sabiedribas-lidzdaliba. Rīkojuma projekts ir publicēts arī Ministru kabineta tīmekļa vietnē https://www.mk.gov.lv/lv. |
| 2. | Sabiedrības līdzdalība projekta izstrādē | Rīkojuma projekta izstrādes laikā ir ņemts vērā Rīgas un Pierīgas pašvaldību apvienības “Rīgas metropole” ieteikums. |
| 3. | Sabiedrības līdzdalības rezultāti | Rīkojuma projekta izstrādes laikā ir ņemts vērā Rīgas un Pierīgas pašvaldību apvienības “Rīgas metropole” ieteikums. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Rīkojumu projekts šo jomu neskar. |

Finanšu ministrs J.Reirs

Morgana, 67095861

Gundega.Morgana@fm.gov.lv

1. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-1)